钦定古今图书集成/明伦汇编/官常典/第733卷 > 王成
## 钦定古今图书集成/明伦汇编/官常典/第733卷 > 王成

按《海康县志》：“成平河门军校，素骁勇，号帽儿王。”先西
粤患猺，成尝戴皮帽冲击，莫当其锋，人或有假其帽
以战者，贼望之必惊溃，因号“帽儿王。至正壬辰，猺复
侵雷，未至，元帅张不儿罕孛温领兵邀击之，贼乃间
道径抵城下，攻犯西门，大恣焚掠，势猖獗甚，城几危。
罕孛温领军还，与贼战，成奋刃先驰，连斩数馘，贼知”
为成大溃，城赖以安。成乘胜追之，馀贼潜发，成中毒
矢死。军民塑其像于“黑神祠”祀之。